cyanic-selkie/wikianc huggingface dataset:
Norges Toppidrettsgymnas
Om NTG
NTG har ca. 120 trenere, de fleste er heltidsansatte. Disse holder et høyt internasjonalt nivå og kommer fra flere forskjellige nasjoner. Dette medfører en permanent kompetanseheving og tverrfaglig utvikling hos de ansatte trenerne.
Skolen er støtteberettiget i Statens lånekasse for utdanning på lik linje med offentlige videregående skoler.
Om NTG-U
NTG-U er en ungdomsskole for elever som ønsker å kombinere mye trening med skolegang.
Utdannings- og forskningsdepartementet (UFD) godtok etableringen av en ungdomsskole i regi av Norges Toppidrettsgymnas fra høsten 2004. NTG-U Bærum ble startet høsten 2004 med 60 elever på 8. trinn. Høsten 2005 ble 60 nye elever tatt inn på 8. trinn, slik at det totale antallet var 120 elever. Høsten 2006 ble alle trinnene fylt opp med tilsammen 180 elever.
I ettertid er det etablert ungdomsskoler i Bergen, Bodø, Kongsvinger, Lillehammer og Tromsø. Høsten 2022 startes det en ungdomsskole i den nye velodromen i Asker.
Elevene på NTG-U trener 90 minutter hver eneste dag. Innholdet i treningen er basistrening med vekt på koordinasjon, styrke og utholdenhet, og variert trening innen forskjellige idrettsgrener som turn, ballspill, skøyter, sykling, aerobic, orientering og klatring samt mange flere. Elevene kan, dersom utviklingen tilsier det, få hospitere på enkelte av NTG sine treninger.
NTG-U er berettiget til å motta statstilskudd etter friskoleloven.
Sigtuna kommune
Sigtuna kommune er en kommune i Stockholms län i landskapet Uppland i Sverige. Kommunens administrasjonssenter ligger i Märsta. Tidligere var Märsta egen kommune, men er sammenslått med Sigtuna i nyere tid. Kommunen rommer god jordbruksmark i det østlige innlandet øst for viken Skarven i innsjøen Mälaren, omtrent midt mellom storbyene Stockholm og Uppsala. I kommunen ligger Arlanda lufthavn – Stockholms hovedflyplass i nord.
Gjennom kommunen går nord-sør hovedveien E4 og jernbanelinje mellom Stockholm og Uppsala, med eget sidespor til Arlanda.
VM i turn 1934
Det 10. verdensmesterskapet i turn ble arrangert i perioden 11. juni til 12. juni 1934, i Budapest i Ungarn.
I dette VM ble hopp tatt med som prøvegren for første gang, og dette var også det første VM i turn der kvinner fikk delta. 13 nasjoner deltok, som var det høyeste antallet siden VM i turn ble arrangert første gang i 1903.
Olaf Thommessen
Olaf Thommessen er navnet til flere personer:
Børre & Gibb
Etter suksessen duoen hadde med TV-serien Nådeløs kveldskos på TVNorge, bestemte de seg for at to av seriens mest populære karakterer skulle få sin egen plateutgivelse. Resultatet ble dermed Børre & Gibb's Happy 52 Min (hvor Hour i Happy Hour ble krysset over). Albumet er et harselas med discomusikk fra 1970- og 1980-tallet. Albumet er dermed en parodi på en tidsepoke i musikkhistorien. Oppskriften er ganske lik det de gjorde i tiden i Prima Vera: de oversatte kjente poplåter til norske humorlåter.
Sporliste
«T.S.O.P» står oppført på coveret med lengde på 1:16. Sangen «Fernando», opprinnelig av ABBA og som ikke er på albumet, står oppført på coveret som spor 14 med lengde på 6:66.
260 Huberta
260 Huberta er en asteroide i det ytre av hovedbeltet. Den ble oppdaga den 3. oktober 1886 av Johann Palisa fra Universitäts-Sternwarte Wien i Wien. Den er oppkalt etter den hellige Hubert. Navnet er femininisert i tråd med dengang gjeldende praksis for asteroidenavn.
Randy Piper
Randy Piper (født 13. april 1956) er gitarist i det amerikanske heavy metal-bandet W.A.S.P. fra 1982–1986. Han sluttet i bandet og var en kort periode gitarist for Alice Cooper. Etter en Japan-turné med W.A.S.P. ble utstyret sendt hjem etter dem og Blackie Lawless beholdt alt utstyret så Randy Piper slet med å få lånt utstyr da han spilte for Alice Cooper. Piper fikk aldri dratt på turné med bandet, men jobbet litt med albumet Constrictor som ble utgitt i 1986. Etter dette startet han et eget prosjekt kalt Animal (også kjent som Randy Piper's Animal).
Kent (sigarettmerke)
Kent er et sigarettmerke markedsført av British American Tobacco og i Norge av British American Tobacco Norway AS. I Norge ble sigarettene frem til 2007 kalt Barclay. Kent ble for første gang lansert i 1936, og var en av de første sigarettmerkene med filter. Filteret er forøvrig noe annerledes enn i andre sigaretter, med sin kløverform.
Alexander II (pave)
Alexander II (født som Anselm av Badagio på ukjent dato i Milano, død 21. april 1073) var den katolske kirkes pave fra 30. september 1061 til sin død.
Bakgrunn
Anselm studerte under den lærde Lanfranc som var abbed i benediktinerklosteret Bec i Normandie. Anselm ble siden biskop av Lucca, og samarbeidet da med Hildebrand mot simoni og for å håndheve regelen om sølibat for kleresiet, som var i ferd med å bli innført som universell praksis i vestkirken.
Pave
Valget av det nokså uvanlige navnet Alexander skyldes at Anselm tidlig i sin tid som biskop i Lucca utviklet en særlig ærefrykt for martyrpaven Alexander I, og sørget for å få dennes benrelikvier overført til kirken Sant' Alessandro Maggiore der i byen.
Alexander II var den første pave som ble valgt etter de nye reglene innført av Nikolas II i 1059. Reformen overlot pavevalget til kardinalene og reduserte den tysk-romerske keiserens rolle. Nikolas' forbund med normannerne hadde i forveien underminert hans krav på italienske områder og hans tradisjonelle rolle som pavens beskytter. Kort før Nikolas' død erklærte de tyske biskopene hans vedtak som ugyldige og brøt kontakten med Roma. Dette bruddet fikk alvorlige følger.
Valget av pave Alexander etter de nye reglene ble ikke anerkjent av den tysk-romerske hoffet som lanserte sin egen kandidat, biskop Cadalus av Parma, proklamert som pave i Basel under navnet Honorius (II). I 1062 droppet de likevel denne motpaven sin. Våren 1062 hadde Cadalus marsjert mot Roma med sine tropper og biskop Benzo av Alba som støttespiller. 14. april kom det til et sammenstøt der pave Alexanders tropper ble jagd bort, mens motpaven presiderte som pavekirkens overhode frem til mai, da grev Godfrey av Toscana (997-1069) og hans menn jaget ham tilbake til Parma. Grev Godfrey var bror til den tidligere paven Stefan IX som døde, trolig forgiftet av romerne under sine forsøk å få sin bror Godfrey kronet til hellig tysk-romersk keiser. Den franskfødte tyske kongemoren Agnes som stod bak Cadulus, mistet makten da hennes sønn, den tyske kongen Henrik 4., ble bortført av en gruppe adelsmenn, ledet av erkebiskop Anno av Köln. Anno iverksatte en granskning av hvordan Alexander kunne bli valgt til pave. I mai 1063 vendte Cadalus tilbake til Roma, men forlot byen i 1064 etter at konsilet i Mantova stilte seg bak Alexander. Cadalus trakk seg da tilbake til Parma og et liv i ubemerkethet, men skal ha holdt fast ved sitt påståtte krav på pavestolen til sin død i 1072.
I 1065 skrev pave Alexander II til Béranger, vicomte av Narbonne, og til Guifred, byens biskop, hvor han roste dem for å ha forhindret en massakre på jøder, og minnet dem om at Gud ikke godkjenner blodbad. Det samme året advarte han Landulf VI av Benevento mot å foreta tvangskonvertering: «konvertering av jøder skal ikke skje med makt». Samme år oppfordret han til et korstog mot maurerne i Spania.
I slaget ved Hastings førte normannerne dermed et korsbanner som ses to steder på Bayeux-teppet. Banneret var velsignet av pave Alexander personlig, og ga normannerne et påskudd for sin krigføring. Slik kunne de se seg selv som korsfarere som ville komme rett til himmelen om de falt i kamp. Alexanders inngripen bidro sterkt til normannernes seier. Straks invasjonen ble lansert som et korstog, strømmet det til frivillige. Attpåtil kom ekskommuniseringen som et sjokk på Harold Godwinson, som ikke var skyld i noe av det paven hadde lagt til grunn. Sjokkert og motfallen uttalte han dagen før slaget at Herren fikk avgjøre utfallet, og sørge for en rettferdig seier: «Herrens hellige hånd vil handle rettferdig.» Godwinson deltok i slaget som en uengasjert tilskuer. Det skal ikke finnes indikasjon på at han tok noen avgjørelser eller ledet sine soldater etter at slaget ved Hastings var i gang.
Alexander ble etterfulgt av Hildebrand, som tok navnet Gregor VII.
Den lille redningsskøyta Elias
Redningsskøyta Elias er tittelfiguren i flere norske barnebøker, animasjonsfilmer og andre underholdningsprodukter for barn. Historiene handler om ei snill redningsskøyte, ulike båter og andre figurer et sted på norskekysten. Elias er utviklet av Alf Knutsen og Sigurd Slåttebrekk etter en ide av Alf Knutsen. Den første boka kom ut i 1999, en dataanimert TV-serie på 39 episoder ble første gang sendt på TV 2 2005–2009, og en ny serie på 52 episoder begynte på NRK 2014. Filmene har fått uvanlig stor utbredelse i utlandet. Elias er også maskot i Redningsselskapets sjøvettsarbeid blant barn.
Bakgrunn
I 1997 fikk småbarnsforeldrene Alf Knutsen og Sigurd Slåttebrekk ideen om å skape en fortelling om en liten redningsskøyte med navnet Elias. I 1999 ble den første boken publisert. Den fikk tittelen Redningsskøyta Elias, og var skrevet av Eyvind Skeie etter en idé av Alf Knutsen og illustrert av Jon Ranheimsæter.
Innhold og form
Historiene om Elias handler om ei redningsskøyte og vennene dens i Lunvik, et oppdiktet fiskevær på Helgelandskysten. Rollefigurene er båter og andre fartøyer og installasjoner som er besjelet med personlighet og store ansikter. Blant figurene i Elias-universet er det kloke fyrtårnet Storeblink, den røffe fiskeren, sunnmøringen Tråle, nordlendingen Sjarke, den snobbete motorkruseren Kruse, de syngende Sjøbodene, Krana som holder til på brygga, og Elias' bestevenner helikopteret Helinor og mini-ubåten Duppe. Figurer har kommet til og blitt fjernet i ulike serier og filmer. Elias' verste fiende er Rocke Gabrielsen II, som han ofte refererer til som en «saftig tøysestruts».
Naturen, miljøene, dialektene og de stereotype karakterene er gjenkjennelig norske. De enkle, barnevennlige historiene har ofte en tydelig moral. Filmene er teknisk vellaget i et konvensjonelt formspråk som er velkjent fra flere utenlandske animasjonsserier som er tilpasset et kommersielt massemarked for barn.
TV-serier og filmer
I 2002 begynte arbeidet med å filmatiserte historien om Elias som 3D-animasjoner for TV. Prosjektet foregikk i samarbeid med TV 2 og Redningsselskapet og ble ledet av John M. Jacobsen og hans selskap Filmkameratene med Espen Fyksen, og senere Lise Osvoll, som regissører. Serien ble første gang vist i TV 2 Junior i perioden fra 2005 til 2009. I åpningssesongen i 2005 fulgte over 200 000 seere Elias hver helg. Den ble som første norske serie Emmy-nominert i 2006 (sammen med Gutta Boys i samme kategori). For arbeidet med Elias mottok Jacobsen fagprisen i Gullruten 2007. Serien er pr. 2011 solgt til over 100 land. The Jim Henson Company er internasjonal distributør av serien.
En ny sesong med 52 episoder hadde premiere på NRK Super 2. mars 2014. Det er også laget flere kinofilmer om Elias. Elias og kongeskipet hadde kinopremiere i 2007 og i 2010 hadde filmen Elias og jakten på havets gull premiere. Den andre filmen fikk Amanda i 2011 for beste barnefilm. Høsten 2017 var det premiere på den tredje kinofilmen: Elias og Storegaps Hemmelighet, produsert av Animando AS ved Sigurd Slåttebrekk. Filmen ble kåret til beste barnefilm under Amandaprisen 2018.
Musikken til TV-serien og animasjonsfilmene er komponert av Gaute Storaas. I 2011 vant Storaas Nordic Film Composer Award for musikken til Elias og jakten på havets gull.
Annet
Nordland Teater produserte i 2010 en helaftens teaterforestilling med tittelen Redningsskøyta Elias, skrevet av Alf Knutsen og regissert av Ragnhild Lund.
Redningsskøyta Elias har siden begynnelsen vært knyttet til Redningsselskapets sjøvett-, rednings- og sikkerhetsarbeid rettet mot barn og unge. Selskapet driver Eliasklubben for barn 3–8 år, og har flere Elias-båter som brukes i opplysningsarbeidet.
De 39 barne-TV-episodene som har blitt vist på TV 2 Junior siden 2005, og spinoffprodukter som lekebåter, spill og bøker, skal inntil 2014 ha solgt for over 400 millioner kroner i Skandinavia.
Alle rettighetene til Elias forvaltes av Animando AS.
Barnebøker utgitt av Filmkameratene A/S
Flere av bøkene er illustrert av tegneren Olav Asland.
DVD-utgivelser av fjernsynsserien
Alle de 39 episodene av fjernsynsserien er også gitt ut på DVD, fordelt på åtte DVD-er og én samle-DVD.
Elias kommer til Lunvik
Episode 1-5 fra fjernsynsserien. (Produksjonsår: 2005 – Utgitt på DVD: 5. oktober 2005)
Shady Records
Shady Records er et amerikansk plateselskap som spesialiserer seg på hiphop-musikk. Grunnleggeren av Shady Records, Eminem, startet sitt eget plateselskap under Interscope Records etter at han slapp ut The Marshall Mathers LP. Sammen med sin manager, Paul Rosenberg, skapte Eminem plateselskapet sent i år 2000. Den mest suksessfulle artisten i Shady Records er Eminem, som også jobber i Dr. Dre's Aftermath Entertainment.
Den lille redningsskøyta Elias
Elias på nye eventyr!
Episode 6-10 fra fjernsynsserien. (Produksjonsår: 2005 – Utgitt på DVD: 4. januar 2006) <li> Tråle på verftet</li> <li> Kjapp kommer til Lunvik</li> <li> Blåsvær</li> <li> Sjarke og Måke</li> <li> Storeblinks nye pære</li> </ol>
Elias og mysteriet med Lunormen
Episode 11-15 fra fjernsynsserien. (Produksjonsår: 2005 – Utgitt på DVD: 1. mars 2006) <li> Kruse på prøvetur</li> <li> Båtracet</li> <li> Sjarke i tåka</li> <li> Lunormen</li> <li> På vakt</li> </ol>
Elias og Goliat ordner opp
Episode 16-20 fra fjernsynsserien. (Produksjonsår: 2005 – Utgitt på DVD: 4. oktober 2006) <li> Måke får sjokk</li> <li> Søndag</li> <li> Klemma</li> <li> Goliat ordner opp</li> <li> Bevisstløs</li> </ol>
Høststormen kommer
Episode 21-26 fra fjernsynsserien. (Produksjonsår: 2006 – Utgitt på DVD: 10. januar 2007) <li> Kjapp på egen hånd</li> <li> Motortrøbbel</li> <li> Kruse i vinden</li> <li> Det blåser opp</li> <li> Den store stormen</li> <li> Uræds klokke</li> </ol>
Nå blir det fest i Lunvik
Episode 27–31 fra fjernsynsserien, produksjonsår: 2007 – utgitt på DVD: 29. oktober 2008: <li> Fiskekonkurransen (Sesong 2 – Episode 1 – Sendt 22. mars 2008)</li> <li> Søppel i Lunvik</li> <li> Hvor er Elias</li> <li> Supplybåten Suverina</li> <li> Kruses havnefest</li> </ol>
Elias på nye oppdrag!
Episode 32–36 fra fjernsynsserien. (Produksjonsår: 2007 – Utgitt på DVD: 23. mars 2009) <li> Sagnet om Dypvannsgrotta</li> <li> Spøkelsesbåten</li> <li> Elias og Lilleblink</li> <li> Flaskeposten</li> <li> Sinus Magiske Medisin</li> </ol>
Elias beste eventyr
Episode 37-39 fra fjernsynsserien (Produksjonsår: 2007 – Utgitt på DVD: 21. oktober 2009) <li> Krutt har krutt</li> <li> Krise i Lunvik</li> <li> Kanskje kommer kongen?</li> </ol>
Samle-DVD: Elias' favoritter
En samle-dvd med forskjellige Elias episoder (Produksjonsår: 2005-2006 – Utgitt på DVD: 24. oktober 2007)
Musikkutgivelser
Det er også utgitt lydbok med multimedia-funksjoner og apper for smarttelefon og nettbrett.
VM i ishockey for menn 2013
VM i ishockey 2013 er det 77. verdensmesterskapet i ishockey og blir arrangert på fire nivåer. Det egentlige VM (elitedivisjonen) med deltakelse av 16 land ble avholdt i Sveits og kampene spilt i Bern og Zürich i perioden 24. april – 10. mai 2009. VM på lavere nivåer ble arrangert på forskjellige terminer i april 2009.
Elitedivisjonen
VM i ishockey for elitedivisjonen blir arrangert i Stockholm i Sverige og Helsingfors i Finland i perioden 3. og 19. mai 2013.
Divisjon I
Divisjon I hadde sin turnering i tiden mellom 14. og 20. april 2013. Gruppe A ble spilt i Budapest Ungarn og gruppe B ble spilt i Donetsk i Ukraina.
Divisjon I A
Divisjon I B
Divisjon II
Divisjon II hadde sin turnering i april 2013 fordelt på to grupper. Gruppe A ble spilt i Zagreb i Kroatia mellom 14. og 20. april 2013 og gruppe B ble spilt i İzmit i Tyrkia mellom 21. og 27. april 2013.
Divisjon II A
Divisjon II B
Divisjon III
Divisjon III hadde sin turnering i tiden mellom 15. og 21. april 2013, og ble spilt i Cape Town i Sør-Afrika. En kvalifiseringsturnering ble spilt fra 14. til 17. oktober 2012 i De forente arabiske emirater for å avgjøre de siste to plassene for divisjon III.
Divisjon III
Kvalifisering til Divisjon III
Frodeåstunnelen
Frodeåstunnelen er en 1,912 meter lang veitunnel i Tønsberg i Vestfold som leder biltrafikken på Ringvei Nord (fylkesvei 300) utenom bysentrum og under Frodeåsen og Solvang mellom Kjelle i vest og Velle ved Kilen i øst. Tunnelen åpnet for trafikk 13. mars 2008.
Tunnelen har to atskilte tunnelløp med to kjørefelt i hver retning. Den inneholder 29 overvåkningskameraer, åtte nødutganger mellom tunnelløpene, rømningslys langs veggene og nødtelefon for hver 125. meter. Det er ellers tolv vifter, mobiltelefondekning og ekstra belysning i taket.
Byggingen
Utsprengningen av Frodeåstunnelen startet i oktober 2004 og gjennomslaget kom 9. mars 2006. Den ble også forlenget med miljøtunneler i hver ende, under Vestfoldbanen, lokale veier og sykkelstier. Arbeidet ble utført av entreprenøren Mesta. Fjellet besto av rombeporfyr, og det ble sprengt ut omtrent 350 000 kubikkmeter stein.
Tunnelen kostet 870 millioner kroner (andre kilder hevder at hele anlegget kostet over 1 milliard kroner) og ble bygd som en del av Veipakke Tønsberg fase 1.
Oxypeltinae
Utseende
Store (gjerne 25-30 millimeter), flate, metallisk fargede trebukker med lange, kraftige antenner. De kan minne om underfamilien Prioninae, men disse har sjelden metalliske farger. Pronotum kan ha spisst framskutte forhjørner. Dekkvingene er store (utgjør mesteparten av dyrets lengde) og grovt punkterte. Et særtrekk er av flygevingene er fiolette, hos nesten alle andre trebukker er de glassklare.
Levevis
Larvene lever i død ved.
Utbredelse
Gruppen er utbredt i den sørlige delen av Sør-Amerika (Argentina og Chile).
Tehama County
Tehama County er et fylke i den nordlige delen av den amerikanske delstaten California. Det ble opprettet i 1856.
I 2000 hadde fylket 56,039 innbyggere. Administrasjonssenteret ligger i byen Red Bluff. Tehama Countyts totale areal er 7,672 km² hvorav 29 km² er vann.
From a Basement on the Hill
From a Basement on the Hill er det sjette albumet til den amerikanske singer-songwriteren Elliott Smith, og ble utgitt etter artistens død med hjelp av familie og venner.
Etter hans ene album på Dreamworks, valgte han å ta et sabattsår på et indieplateselskap, ANTI-. Året etter hans død kom det sagnomsuste albumet, hvis arbeidsprosess stadig ble avbrutt av depresjoner og narkotikamisbruk. Mange av sangene var kjent blant fans via konserter og bar tråder langt tilbake i Elliott Smiths karriere.
På denne plata har Smith utforsket støyelementer i musikken, samtidig som den gode melodien han var kjent for er framtredende. På mange måter er den en logisk fortsettelse av hans utforsking av arrangementer som går fra fire-sporsopptak på Roman Candle (1994) til tjukke lydvegger på Figure 8 (2000). Tematisk er det fremdeles introspektivt, gjerne i de mørke hjørnene av livet, sammen med en positiv grunnholdning som skinner gjennom tristessen. Det er blitt sagt at mange av de mer avslørende sangene om hans privatliv bevisst er blitt tatt bort, siden de fleste av disse handlet om et trøblete forhold til hans familie, som nå satt med rettighetene. Mange av sangene skraper likevel langt under overflaten, og er både innom selvmordstanker, hans minner fra et kortvarig opphold på en avrusningsklinikk og sitt eget dårlige selvbilde.
261 Prymno
261 Prymno er en hovedbelteasteroide. Den ble oppdaga den 31. oktober 1886 av Christian Heinrich Friedrich Peters fra Litchfield Observatory i Clinton, New York. Den er oppkalt etter okeaniden Prymno fra gresk mytologi.
Joseph Levis
Joseph Louis Levis (født 20. juli 1905 i Boston, død 20. mai 2005) var en amerikansk fekter som deltok i de olympiske leker 1932 i Los Angeles og 1936 i Berlin.
Levis vant to olympisk medaljer i fekting under Sommer-OL 1932 i Los Angeles. Han kom på andreplass i den individuelle florettturneringen bak italienske Gustavo Marzi. Han var også med på det amerikanske laget som kom på tredjeplass i lagkonkurransen i florett bak Ungarn og Italia.
Jacynthe
Jacynthe Millette-Bilodeau, (født 13. september 1979 i Quebec) er en canadisk musikkartist og komponist. Hun har spilt inn album på engelsk, fransk og italiensk.
Hun har hatt flere Topp 40-hits på både de engelskspråklige og franskspråklige listene i Canada. Hun har også vært med i den canadiske versjonen av The Simple Life. Musikk sjangeren på hennes første album, I got what it takes, er eurodance, techno og rock. De mest populære singler fra dette albumet er «One More Time», «Try My love» og «This Is the Night». «One More Time» ble også en hit i Frankrike. Den ble spilt inn på fransk med titelen «Encore Une Fois». I hennes nyeste album Seize the Day, er i musikksjangeren rock. Jacynthes musikk er ikke så veldig kjent utenfor Canada.
Oselver
Oselver eller Oselvar er en klinkbygget sørvestlandsk båttype som har vært svært vanlig i ytre strøk av Hordaland i mange hundre år. Båttypen har hatt en utvikling som går flere tusen år tilbake i tid, og oselveren viser tydelige likhetstrekk med både en rekonstruksjon av Halsnøybåten (ca. år 300 e. Kr.) og Gokstadfæringen (ca. 900 e. Kr.). Fra i alle fall tidlig på 1500-tallet og frem til 1860 ble båttypen eksportert til Shetland og Orknøyene. Under overfarten ble betene tatt ut og de minste båtene stablet oppi de større for å utnytte lasterommet til skutene maksimalt.
Selve begrepet oselver stammer fra stedet der båtbyggerne Jørgen (1717–1784) og Lars Tøsdal (1726–1802) hadde verkstedet sitt, nemlig ved utløpet av Oselva i Os i Hordaland. Etter dette ble båtene på folkemunne kalt for Oselver. Rundt 1750 skal de to Tøsdalskarene ha vært de eneste som drev båtbygging som næringsvei i Os. Lenge etter dette blir likevel båtene oftest nevnt etter båtbyggeren sitt hjemsted, bruksområdet eller størrelsen til båten. Først i løpet av 1900-tallet blir oselver et berømt fellesnavn på båttypen. I dag krever man at en båt må være bygd etter det gamle norske alenmålet båtalner (21 norske tommer), lokal byggemåte og tradisjon fra omlandet rundt Bjørnefjorden og Lysefjorden for å regnes som en oselver.
Nesten alle deler av en oselver er av furu, bare kjøl, lotter og stevner – røyset – er av eik; dette er det vanlige i alle robåter på Sørvestlandet. Som i alle andre tradisjonelle tre-robåter, har for øvrig hver enkelt del sitt bestemte navn; bunnbord med halsene, børebord, rip(-bord), band (tverrstiverne, "spantene") med eller uten beter/biter (tverrbjelker) osv.
Lengden på oselverne kan variere fra 8 til 18 båtalen (totallengde 4,5–10,0 m). De vanligste størrelsene er færing (9–11 båtalen) og seksæring (11–13 båtalen), men en kan også finne både mindre og større utgaver: Æring (8–9 båtalen), åttring (12 ½–14 båtalen) og laromsbåt (12 ½–18 båtalen). Færinger blir bygget med tre bordganger og tre band med biter over de to fremste. Større båter kan også ha kjølrenne (vanlig fra 11 1/2 båtalens lengde), mer innved, todelt børabord og todelt ripebord. Esingene går inne i båten langs den øvre kanten på ripebordet fra rang til rang.
Utsiden av et halsbord på en oselver har konkav form og går fra å være nærmest loddrett i innløpet med visinga på lòtet til å nærme seg vannrett der halsen møter bunn- og børebord. Formen på halsene er dermed vridd, en nærliggende sammenligning kan være et propellblad eller kanskje mest et plogskjær. Under bygging er båtbyggeren nøye med å velge parvise bord, slik at spensten blir mest mulig lik på begge sider av båten.
Båttypen er brukt til organisert kapproing siden 1847, organisert kappseiling siden 1871 og fra 1898 organiserer båtbyggerne seg. Siden 1978 har det blitt arrangert Norgesmesterskap i oselverseiling og i 1997 åpnet Oselvarverkstaden for å drive opplæring av nye båtbyggere. Utenom den organiserte aktiviteten er båttypen mye brukt som fritidsbåt og er dessuten å finne på en rekke museum, både i Norge og i utlandet.
Opp gjennom tidene har båtbyggerne og båtbrukerne sammen utviklet båttypen slik at hver båt passer til den bruken som brukeren vil gi båten. Med sportsbruken er dette videreført og i tillegg til bruksbåten kan en i dag også snakke om både spesialiserte kapproingsbåter og spesialbygde kappseilingsbåter.
I 2009 gjennomførte Redningsselskapet en SMS-avstemning der oselveren ble kåret til «Norges nasjonalbåt».
Oselveren som seilbåt
I dag seiles oselveren som en egen klasse i Norges Seilforbund. Båtene seiles både i Spriseilklassen (8 kvm) og i ulike klasser med bermudarigg, avhengig av båtstørrelse. Siden 1978 har det vært seilt Norgesmesterskap i Oselver.
Spriseilet ble tatt i bruk på oselverne i perioden 1860–1890, før den tid var råseilet det vanlige. I dagens regattamiljø benyttes rigg og seil i moderne materialer og utførelse. Båttypen har strenge klasseregler som definerer hvordan båten kan rigges og skroget utformes. Disse klassereglene er godkjent av Norges Seilforbund. I dag finnes miljø som kappseiler med oselveren flere steder i Hordaland: Austevoll, Tysnes , Milde , Hjellestad og Sotra. Som nasjonal klasseklubb og overordnet samarbeidsorgan for kappseilingsmiljøene for oselveren finnes Oselverklubben.
I motsetning til mange andre seilbåtklasser tillates det en viss variasjon i båtlengde og båtform innen hver seilklasse på oselveren som regattabåt. Ulike oselvere kan derfor ha litt ulike seilegenskaper, men med dagens klasseregler er likevel kappseilasen med oselvere like tett og krevende som med enhver moderne en-typebåt.
Eksport til Shetlandsøyene og Orknøyene
Oselveren var også en populær båt på Shetlandsøyene og Orknøyene. De første oselverne ble importert fra Norge flatpakket og båtbyggere fra Norge dro over for å sette dem sammen. Dette fortsatte, men sammen byggingen av båtene tok etter hvert lokale båtbyggere seg av. På midten av 1800-tallet økte importavgift på Shetland, noe som førte til at de lokale båtbyggerne begynte å bygget båtene selv.
Immateriell kulturarv
I 2016 kom bygging og bruk av oselveren på UNESCOs liste over immateriell kulturarv.
262 Valda
262 Valda er en hovedbelteasteroide. Den ble oppdaga den 3. november 1886 av Johann Palisa fra Universitäts-Sternwarte Wien i Wien. Bakgrunnen for navnet er ikke kjent.
Samuel Alphonse Stritch
Samuel Alphonse Stritch (født 17. august 1887 i Nashville i Tennessee i USA, død 26. mai 1958 i Roma) var en av den katolske kirkes kardinaler. Han var erkebiskop av Chicago 1939–1958, og ble utnevnt til pro-prefekt for Kongregasjonen for troens utbredelse i mars 1958. På grunn av komplikasjoner etter at han måtte amputere en arm over albuen, døde han kort tid etter.
Han ble kreert til kardinal i 1946 av pave Pius XII, med Sant'Agnese fuori le mura som tittelkirke.
Fishes of the World
Fishes of the World er en bok av Joseph S. Nelson. Den blir regnet som et av standard referansverkene innenfor fiskesystematikken. Boken er nå utgitt i sin fjerde utgave og er en omfattende oversikt over de mer enn 25 000 fiskearter som er kjent for vitenskapen.
Den første utgaven kom i 1976, den andre i 1984, den tredje i 1994, den fjerde i mars 2006 og den femte i april 2016.
Plaça de Catalunya
Plaça Catalunya (eller Plaça de Catalunya, begge er offisielle katalanske navn) er en stor plass i det sentrale Barcelona, som vanligvis regnes både som sentrum av byen og stedet hvor gamlebyen (Ciutat Vella) og 1800-tallsbyen Eixample møtes.
Noen av byens viktigste veier og avenyer møtes i Plaça Catalunya: Passeig de Gràcia, Rambla de Catalunya, la Rambla og Portal de l'Àngel, i tillegg til Ronda de Sant Pere, Carrer de Vergara og Carrer de Pelai. Plassen er på omtrent 50 000 kvadratmeter. Den er spesielt kjent for sine fontener og statuer, og for å ligge nær noen av Barcelonas mest populære attraksjoner, men også for det imponerende antallet duer som samler seg der.
Skulpturer
Plaça Catalunya har noen interessante skulpturer, som representerer noucentismen, neoklassisismen og forskjellige avant-garde-bevegelser.
Dekorativ kunst
Mosaikken som dekorerer veggene under bakken ble designa av elever fra Escola Massana.
6. etappe i Tour de France 2006
Info
En relativt rolig etappe med bare en kategorisert klatring og tre sprintetapper. På forhånd var det ventet at mange deltakere ville ta det med ro for å ha gode muligheter på neste dags tempoetappe.
1. sprint (Villedieu-lès-Bailleul)
Etter 46 km
2. sprint (Chantrigné)
Etter 116,5 km
1. klatring (Côte de la Hunière)
Etter 27,5 km, kategori 3
Arkeologiåret 1924
Arkeologiåret 1924 er en oversikt over blant annet utgravninger, fødte og avdøde personer med tilknytning til arkeologi i 1924.
Norske skiprodusenter
Norske skiprodusenter er en oversikt over eksisterende og tidligere produsenter av ski i Norge.
Det har i alt vært omkring 200 treskifabrikker i Norge og i 1940 var 80 produsenter i virksomhet samtidig. I 1972 var det omkring 25 skifabrikker i Norge. I 2007 produserte Madshus omkring 300,000 par, mens Åsnes produserte rundt 20,000 par. Åsnes leverte treski til Forsvaret siste gang i 1987, bedriften gikk senere konkurs og driften ble overtatt av nye eiere. Rønning var i 2014 den siste treskiprodusenten i Norge.
Liste
Thorleif Haug Skifabrikk     Drammen            1926-
Verdenscupen i langrenn 2005/06
Verdenscupen i langrenn 2005/06 startet i Düsseldorf den 22. oktober 2005 og ble avsuttet i Sapporo den 19. mars 2006.
Erik Lie
Erik Lie er navnet til flere personer:
Helge Toft
Helge Toft (født 23. februar 1971 i Haugesund) er en musiker fra Haugesund. Han ble kjent som gitarist, vokalist og låtskriver i gruppa «Månen» (opprinnelig «Månen har dotte ner»). Bandet bestod i 2000 av Helge Toft (gitar/vokal), Steinar Liadal (gitar), Bengt Hansen (tangenter), Kim Rune Lund (trommer) og Johnny Liadal (bass).
Månen ble oppløst i 2003, og Helge Toft fikk stor lokal suksess med singelen «Ingen tårer», som toppet de lokale radiolistene sommeren 2004. I 2007 kom singelen «Haugesund sove», som bragte Toft til nye høyder. Han og hans nye band spilte support for blant andre a-ha, og Toft kom til finalen i NRKs storsatsing Lyden av lørdag med Tore Strømøy på NRK1. Albumet "5500" ble utgitt av EMI og inneholdt flere av hans største hitlåter, bla "Gjennom Sverige" og "Tror du tar feil". Albumet ble innspilt i ABC studio i Etne med Kjetil Ulland som produsent.Bandet bestod da av Gunnar Toft, Paul Inge Vikingstad, Åsmund Glette, Anders Bjelland og Jens Kristian Rimau.
Samme året kom også albumet "Perler" hvor singelen "Stopp meg" ble a-listet i nrk p1 hele 5 uker. Singelen "Ingen Problemer" som ble mikset av Kyrre Fritzner ( De Lillos og CC Cowboys") ble også en nasjonal hit gjennom mye spilling spesielt hos Nrk P1.
Helge Toft har de siste årene vært sterkt involvert i musikklivet i Haugesund, og var en kort periode manager for duoen Elsa&Emilie.
I 2018 slapp Helge singelen "Verden e stille" som ble årets mest spilte lokale låt på Radio 102 sine spillelister, låten var sterkt inspirert av at han mistet sin far.
i 2020 fikk Helge nok en stor nasjonal hitlåt med den flotte poplåten "Kom Hjem Igjen" som i likhet med alle hans siste sololåter er produsert av Jens Kristian Rimau og spilt inn i Broen Studio i Bergen. Her er Helges datter Luna Marie med som korist, og låten ble listet hos Nrk P2 i hele 18 uker. Låten gikk også til topps i flere uker på listene til bla Radio 102 og radio Haugaland.
Pope Air Force Base
Pope Air Force Base er en av det amerikanske flyvåpens flystasjoner. Den ligger i Cumberland County i Nord-Carolina i USA. Den er hovedkvarter til Air Mobility Command 43d Airlift Wing, and Headquarters, 23d Fighter Group of Air Combat Command.
Flystasjonen er oppkalt etter premierløytnant Harley Halbert Pope.
Manghit
Manghit-dynastiet var en mongolsk-usbekisk familie som hersket i Emiratet Bukhara fra år 1785 til 1920. Manghits makt i Khanate av Bukhara begynte å vokse tidlig på 1700-tallet, på grunn av emirens posisjon som ataliq hos khanen. Familien kom til makten etter Nader Shahs død i 1747, og henrettelsen av herskeren Abulfayz Khan og hans unge sønn Abdalmumin av den ataliqske Muhammad Rahim Bi. Fra 1750-tallet til 1780-tallet regjerte Manghitene «bak lukkede dører», helt til emir Shah Murad erklærte seg selv som hersker ved å grunnlegge Emiratet Bukhara. Dynastiets siste emir, Muhammed Alim Khan, ble jaget bort av Den røde armé i september 1920, og flyktet til Afghanistan.
Slaget om Surabaya
Slaget om Surabaya (indonesisk: Pertempuran Surabaya eller Peristiwa 10 November – omtrent 10. november-affæren, i samtida stavet Soerabaja) var et slag under den indonesiske nasjonalrevolusjonen og ble utkjempet mellom uavhengighetssøkende indonesiske soldater og milits mot indiske, britiske og nederlandske soldater i begynnelsen av revolusjonen høsten 1945. Høyden av slaget fant sted i november 1945, og kampene 10. november regnes som det viktigste sammenstøtet. Til tross for den harde motstanden klarte britiske og indiske soldater å erobre Indonesias nest største by, Soerabaja, på vegne av Nederland. Slaget om Surabaya var det største enkeltslaget under revolusjonen og ble et nasjonalt symbol for indonesisk antikolonialistisk motstand. Slaget ble regnet av indonesiere som et heroisk forsøk, og slaget hjalp til med å samle indonesisk og internasjonal støtte til den indonesiske revolusjonen. 10. november blir feiret hvert år i Indonesia som Heltenes dag (Hari Pahlawan).
Ian Paisley
Ian Richard Kyle Paisley, baron Bannside, (født 6. april 1926 i Armagh, død 12. september 2014 i Belfast ) var en fremstående britisk politiker og kirkeleder i Nord-Irland. Han var parlamentsmedlem fra 1970 til 2010 og leder av Democratic Unionist Party fra 1971 til 2008. I tillegg var han medlem av Europaparlamentet fra 1979 til 2004 og Den nordirske forsamling fra 1998 til 2011. Den ytterliggående protestanten Paisley var kjent for sin heftige antikatolisisme.
Slaget om Surabaya
Da de allierte ankom Surabaya i slutten av oktober 1945 ble pemuda-(ungdoms)-befestningen i Surabaya beskrevet som "en sterk forent festning." Harde kamper begynte da 6000 indiske soldater gikk inn i byen for å evakuere europeiske innbyggere. Etter mordet på den britiske brigaderen Aubertin Mallaby 30. oktober gjengjeldte britene med en straffeoperasjon dekket av luftangrep 10. november. Selv om de indisk-europeiske styrkene inntok byen på tre dager, kjempet de dårlig væpnede indonesiske republikanerne i tre uker, og tusenvis av innbyggerne i byen døde eller flyktet til landsbygda.
Ian Paisley
Paisley ble i 2010 utnevnt til livstidspeer og adlet som baron Bannside. Han satt dermed i overhuset, i likhet med sin kone baronesse Paisley av St George's.
Bakgrunn
Ian Paisleys far var baptistpastor, og hans skotske mor var forkynner og predikant. Han gikk på South Wales Evangelism School.
Pastor og politiker
Han ble ordinert til pastor i 1946, en alder av 20 år. I begynnelsen av 1950-årene grunnla han Den frie presbyterianske kirke og ble deres valgte moderator. Han grunnla også en avis, Protestant Telegraph. Det ved hans død største protestantisk-unionistiske parti i Nord-Irland (Democratic Unionist Party; DUP), har ham som sitt opphav; han var dets leder fra 1971 til 2008.
I 1960-årene førte han kamp mot en tilnærming mellom Nord-Irland og Irland som ble forsøkt ved samtaler mellom Nord-Irlands regjeringssjef Terence O'Neill og den irske politiker Seán Lemass. Man engasjerte seg mot en likeberettigelse for de katolsk-irske nordirene. Siden ungdommen motsatte han seg ethvert samarbeid med katolikker som en «pakt med djevelen». Da det nordirske parlament i 1972 ble oppløst under den britiske statsminister Edward Heath, motsatte Paisley seg dette. Han ville også forpurre Sunningdaleavtalen (en trepartsavtale mellom Irland, Storbritannia og Nord-Irland). Planen var da å etablere et all-irsk råd (Council of Ireland) som skulle fatte beslutninger for Irland og Nord-Irland. Organisatorene av en stor streik - Ulster Worker’s Strike - som særlig rammet vann- og strømforsyningen, påberopte seg Paisley. Sunningdaleavtalen ble det ikke noe av.
Etter grunnleggelsen av DUP ble Ian Paisley i 1970 innvalgt i det britiske underhuset, i det nordirske parlament og i 1979 i Europaparlamentet. Han tilhørte Europaparlamentet i 25 år, Underhuset i 40 år.
Han var også motstander i Anglo-Irish Agreement som kom i stand i 1985. Under slagordet Ulster says No! organiserte Paisley store offentlige møter sammen med sin rival fra Ulster Unionist Party, James (Jim) Molyneaux. Senere grunnla han den paramilitære enheten Third force, som imidlertid oppløste seg selv ganske snart. Paisley fryktet av Storbritannia og Irland skulle bestemme over Nord-Irlands skjebne over hodene til den protestantiske befolkningen.
Ian Paisley bestred at det noensinne kunne komme til noe fredelig samliv mellom protestanter og katolikker. Den britiske statsminister James Callaghan bad ham netenke at «vi jo alle er Guds barn», svarte Paisley: «Nei Mr. Callaghan, vi er vredens barn (children of wrath).» Da pave Johannes Paul II i 1988 talte for Europaparlamentet, reiste Paisley seg brått og ropte, «Antichrist, I denounce you and your false teaching!» («Antikrist, jeg fordømmer deg og din vranglære»), og holdt opp en plakat med ordene «POPE JOHN PAUL II ANTICHRIST».
Paisley ble i 1998 innbudt til Langfredagsavtalen; hans parti DUP trakk seg imidlertid straks da også Gerry Adams og hans Sinn Féin dukket opp. Da avtalen ble fremlagt for folkeavstemning i Nord-Irland (likesom i Irland), oppfordret Paisley til å stemme imot. Men avtalen ble vedtatt godkjent.
I 2005 var Paisley medlem i det britiske kronråd (Privy Council).
Man gikk lenge ut fra at han i mai 2007 ville bli valgt til førsteminister for Nordirland, og det ble han. Hans manglende samtaleberedskap overfor Sinn Féin blokkerte i lang tid etableringen av en allpartiregjering. Den 8. mai 2007 dannet Ian Paisley og Martin McGuinness fra Sinn Féin, den politiske gren av Irish Republican Army (IRA), som regjeringssjefer den nordirske allpartiregjeriung. I kabinett innehadde DUP fem ministerposter, Sinn Féin fire, og det protestantiske parti Ulster Unionist Party to, og det katolske Social Democratic and Labour Party én. Paisley og McGuinness var tidlig enige om å senke bedriftsbeskatningen til 12,5 % for å stå seg bedre mot den irske økonomi.
I 4. mars 2008 kunngjorde Paisley sin tilbaketreden både som førsteminister for Nord-Irland og som formann for DUP i mai året etter.
Han var gift med Eileen Paisley og de fikk fem barn.
Han døde 12. september 2014 i Belfast i en alder av 88 år.
Forente Artister
I januar 2005, etter jordskjelvet og tsunamien i Indiahavet 2004, gikk en samling norske artister på ny sammen om å spille inn sangen «Venn» som ble skrevet av Espen Lind og Lene Marlin. Iniativtaker var Spellemannprisen som samlet over 70 norske artister til dugnad for flomofrene i Sørøst-Asia. Sangen ble gitt ut på dobbeltalbumet Venn, og en rekke artister donerte sine sanger til dette albumprosjektet. Låten «Venn» ble produsert av Bjørn Nessjø og Stargate. Pengene etter salget av dette albumet var øremerket Røde Kors' arbeid i den hardt rammede Aceh-provinsen i Indonesia.
Den koptiske salmeboken
Den koptiske salmeboken er en samling av religiøse tekster fra manikeismen; den ble funnet i tempelruinen Medinet Madi i 1929 og inneholder om lag 360 salmer og tekster som ble brukt av manikeerne i Egypt under deres gudstjenester.
Tekstene er skrevet i forskjellige sjangre og for ulike situasjoner: Bema-salmene er skrevet til den årlige bema-høytiden til minne om Manis lidelse og død. Andre salmer er «rettet til Jesus som frelser, eller beskriver sjelens trengsel i materiens verden». En annen kategori kalles Salmer for vandrere, dette henspiller på at «menneskene er fremmede i verden, stadig på vandring for å finne tilbake til hjemlandet, Lysets rike.».
Nils Hertzberg
Nils Hertzberg er navnet til flere personer i slekten Hertzberg:
Paper Mario
Paper Mario er et videospill utgitt av Nintendo til Nintendo 64. I spillet er Mario og alle andre figurer og objekter tynne som papir. I 2004 ble oppfølgeren Paper Mario: The Thousand-Year Door utgitt til Nintendo GameCube, og enda en oppfølger, Super Paper Mario, kom ut i 2007 til Wii.
Handling
Spillets historie er sentrert rundt Mario når han forsøker å gjenvinne de syv Star Spirits, som er forseglet av spillets antagonist Bowser og hans assistent, Kammy Koopa. Spilleren kontrollerer karakteren Mario, som kan hoppe og bruke en hammer for å overvinne fysiske hindringer plassert i spillets over-verden. Mange av spillets gåter og grenser er basert på ferdighetene til Mario og hans forskjellige partnere, som hver har en spesialisert ferdighet som kreves for progresjon i spillet.
Spilleren får etter hvert flere allierte når de går videre til forskjellige områder i spillet. Bare en enkelt partner kan følge Mario i over-verdenen, selv om spilleren når som helst kan bytte på dem. Disse karakterene kan også hjelpe Mario i løpet av spillets kamper. Men skadene som blir påført dem resulterer i midlertidig lammelse fordi de ikke har noen individuell HP-statistikk. Spilleren kan også oppdage skjulte oppgraderinger i spillets over-verden, som kan fremme en av karakterene til en ny rang.
Progresjon gjennom Paper Mario er avhengig av samspill med spillets ikke-spillbare karakterer, som ofte kan gi ledetråder eller andre opplysninger om neste begivenhet i historien. Spillet i "Mushroom Kingdom" begynner når Mario og Luigi mottar en invitasjon fra Peach til fest ved et stort slott. Men Bowser angriper slottet hennes i løpet av festen, overmanner Mario med sin uovervinnelighet som Bowser oppnådde ved å stjele Star Rod og fengsle de syv Star Spirits. Mario blir kastet vekk fra slottet, og lander i Goomba Village - hvor han blir hjulpet av Goombario og hans familie. Mario og Goombario finner veien til Shooting Star Summit, hvor de svekkede syv Star Spirits ber Mario stoppe Bowser.
Bjarne Lyngstad
Bjarne Lyngstad (født 9. januar 1901 på Inderøy, død 4. september 1971) var en norsk gårdbruker, folkehøgskolelærer og Venstrepolitiker. Han var stortingsrepresentant for Nord-Trøndelag fra 1961 til 1969, landbruksminister i 5 år, og ordfører i Inderøy 6 år: høsten 1945, 1948–51 og 1958–59.
Han var kommunalminister i John Lyngs regjering i 1963; i Per Bortens regjering var han landbruksminister fra 1965 til 21. august 1970.
Bjarne Lyngstad var varaordfører i Inderøy 1946–1947, 1955–1957 og 1960–1961. Februar-april og mai-september 1946 var han konstituert som ordfører mens Paul Hjulstad var sykemeldt.
Burton Snowboards
Burton Snowboards er et amerikansk selskap som produserer snowboard, og utstyr knyttet til idretten. Selskapet ble startet av Jake Burton Carpenter i 1977 og har hovedkontor i Burlington, Vermont i USA. Selskapet eies av Burton og kona Donna Carpenter, som har vært med siden 1983.
264 Libussa
264 Libussa er en hovedbelteasteroide. Den ble oppdaga den 22. desember 1886 av Christian Heinrich Friedrich Peters fra Litchfield Observatory i Clinton, New York. Den er oppkalt etter Libussa (Libuše), en legendarisk tsjekkisk dronning som skal ha grunnlagt Praha.
Sundsvall kommune
Sundsvall kommune (sørsamisk: Sjædtavaellie) er en kommune i Västernorrlands län i landskapet Medelpad i Sverige. Kommunen grenser mot nabokommunene Ånge, Bräcke, Ragunda, Sollefteå, Timrå og Nordanstig. Kommunens administrasjonssenter ligger i Sundsvall. Sundsvall er den mest folkerike kommunen i Västernorrlands län.
Geografi
Skogkledd åslandskap i vest, lavere mot øst. Langs kysten fins mange myrer og småvann. Innbuktet kyst med flere øyer, den største øya er Alnön. Elvene Ljungan og Indalsälven munner ut i Bottenhavet i kommunen.
E4 går gjennom kommunen. E14 til Trondheim har start/sluttpunkt i kommunen. Sundsvall er forbundet med det svenske jernbanenettet gjennom Ådalsbanan, Mittbanan og Ostkustbanan. Sundsvall-Härnösand flyplass ligger i nabokommunen Timrå.
Tettsteder
Sundsvall kommune hadde 26 tettsteder i 2010. I tabellen oppgis antall innbyggere per 31. desember 2010.
Eksterne lenker
Offisiell hjemmeside for Sundsvall kommune
Trønderski
Trønderski var en skifabrikk som ble etablert av den kjente skiløperen Olav Lian sammen med sportsbutikken Axel Bruun i Trondheim. Fabrikken lå på Selsbakk og holdt det gående til 1974.
Artsbeskrivelse
Artsbeskrivelse er en vitenskapelig beskrivelse av en plante- eller dyreart. Den skal være gjennomført etter fastsatte regler, og inneholde en beskrivelse av artens ytre utseende, funnsted, særtrekk og levevis med mer. Alle nye arter må beskrives i en trykt publikasjon for å være gyldig.
En artsbeskrivelse inneholder:
Historie
Helt fra Platon) har det vært vanlig å tilordne planter og dyr til slekter og arter. På 1700-tallet hadde systematikken en oppblomstring, som skyldtes både opplysningstidens større vitenskapelige aktivitet, men og like mye kolonitidens oppdagelsesreiser i de nye kontinentene. Det ble beskrevet så mange nye arter at også antallet av kjente slekter ble svært uoversiktlig.
Carl von Linné hadde stor betydning for den biologiske systematikken. Linné innførte i 1753 den binomiale nomenklaturen for arter, altså artsnavn som består av nøyaktig to ledd, og han rakk å publisere beskrivelser over samtlige organismer som da var kjente, 4 400 dyrearter og 7 700 plantearter. I tillegg til å beskrive artene, klassifiserte han dem og ga dem dermed en fast plass i det biologiske systemet.
Synonymer
De fleste plante- og dyrearter har vært beskrevet flere ganger, av ulike botanikere eller zoologer. Og en art kan derfor finnes med flere ulike vitenskapelige navn, synonymer. Ved senere revisjon og gjennomgang er det navnet brukt i den eldste beskrivelsen som blir gyldig navn for arten.
Randolph Air Force Base
Randolph Air Force Base er en av det amerikanske flyvåpenets flystasjoner. Den ligger nær San Antonio i Bexar County i Texas i USA, og er en av de store trenings- og utdannelsesbasene i delstaten.
Flystasjonen er oppkalt etter kaptein William Millican Randolph.
Presidentpalasset i Warszawa
Presidentpalasset (polsk Pałac Prezydencki, også kjent som Koniecpolski-palasset, Lubomirski-palasset, Radziwiłł-palasset og Namiestnik-palasset) er et klassisistisk palass i Warszawa ved Krakowskie Przedmieście. Det har siden 1993 vært den offisielle residensen til Polens president.